ญี่ปุ่นผวา! พบโควิดสายพันธุ์ใหม่ใน 4 นักเดินทางจากบราซิล ฟาก “WHO” หวั่นยากรับมือ
ญี่ปุ่นผวา! พบโควิดสายพันธุ์ใหม่ใน 4 นักเดินทางจากบราซิล ฟาก “WHO” หวั่นยากรับมือ
ญี่ปุ่นผวา! พบโควิดสายพันธุ์ใหม่ใน 4 นักเดินทางจากบราซิล ฟาก “WHO” หวั่นยากรับมือ
13 ม.ค. 2564

นายแพทย์ทีโดรส อัดฮานอม กีบรีเยซุส ผู้อำนวยการใหญ่ขององค์การอนามัยโลก (WHO) แสดงความวิตก หลังมีการพบไวรัสโควิด-19 สายพันธุ์ใหม่ที่ญี่ปุ่นที่มีความแตกต่างจากสายพันธุ์อังกฤษและแอฟริกาใต้
นายแพทย์ทีโดรสกล่าวว่า ไวรัสสายพันธุ์ใหม่ดังกล่าวจะสร้างปัญหาได้อย่างมาก ขณะที่ระบบสาธารณสุขทั่วโลกกำลังเผชิญภาวะวิกฤตในขณะนี้
  “หากไวรัสมีการแพร่ระบาดมากขึ้น ก็จะมีโอกาสกลายพันธุ์ได้มากขึ้น” นายแพทย์ทีโดรส กล่าว
ทั้งนี้ สถาบันโรคติดต่อแห่งชาติของญี่ปุ่น (NIID) เปิดเผยว่า ทางสถาบันได้พบไวรัสโควิด-19 สายพันธุ์ใหม่จากผู้ที่เดินทางมาจากบราซิลจำนวน 4 รายเมื่อวันที่ 2 ม.ค.
ไวรัสโควิด-19 ดังกล่าวมีสายพันธุ์ B.1.1.248 ขณะที่ไวรัสโควิด-19 ที่พบในอังกฤษมีสายพันธุ์ SARS-CoV-2 VOC 202012/01 ส่วนไวรัสโควิด-19 ที่พบในแอฟริกาใต้มีสายพันธุ์ 501Y.V2
NIID ระบุว่า ขณะนี้ยังเป็นเรื่องยากที่จะประเมินว่าไวรัสสายพันธุ์ใหม่ดังกล่าวจะแพร่ระบาดได้รุนแรงเพียงใด และวัคซีนที่มีการพัฒนาในขณะนี้จะสามารถป้องกันไวรัสสายพันธุ์ดังกล่าวได้หรือไม่